# Aitor Fernández Abarisketa

Aitor Fernández Abarisketa (Arrasate, 3 de maig de 1991) és un futbolista professional basc que juga com a porter, actualment al CA Osasuna.

## Carrera esportiva

Es va iniciar en les categories inferiors de l'Athletic Club, jugant en les categories d'infantil, cadet i juvenil. Després d'una estada al CD Baskonia la temporada 2008-2009, va tornar a la categoria juvenil per disputar la Copa del Rei juvenil, de la qual va ser quedar subcampió. La temporada 2009-2010, va jugar de titular al CD Baskonia de Tercera Divisió. La temporada 2010/11 l'Athletic va pensar en ell com un dels candidats per ocupar el lloc de segon porter del primer equip, però finalment es va decidir per Raúl Fernández, també del planter, ja que era 3 anys més gran i tenia més experiència. L'Athletic va cedir el jugador al Barakaldo CF per a la temporada 2012-2013 però la gran primera volta del porter fa que el Vila-real CF el fitxés al mercat d'hivern fins al juny de 2014, amb una opció de recompra per part de l'Athletic Club.

### CD Numància

El 6 de juliol de 2016, Fernández va fitxar pel CD Numancia de Segona Divisió, per dos anys. Va debutar com a professional el 4 de setembre de 2016, com a titular, en un empat 1–1 a fora contra l'AD Alcorcón.
Inicialment suplent de Munir, Fernández es va beneficiar de convocatòries amb la selecció i va esdevenir titular habitual, posició que va mantenir fins al final de la temporada. El 27 de febrer de 2017, va ampliar el seu contracte fins al 2020.

### Llevant UE

Fernández va signar contracte per quatre anys amb el Llevant UE de La Liga el 23 de juliol de 2018. La seva primera aparició amb el club fou el 2 de febrer de 2019, en un empat 0–0 a casa contra el Getafe CF.
El novembre de 2019 signar un nou contracte fins al 2023, amb una clàusula de rescissió de 30 milions d'euros.

## Internacional

Va formar part de la selecció espanyola sub-19 que va disputar el Campionat d'Europa de la UEFA Sub-19 de 2010 en què la selecció espanyola hi va quedar subcampiona. El 23 de juliol de 2018, Fernández va signar contracte per quatre anys amb el Llevant UE de La Liga.

## Palmarès

* Subcampió de la Copa del Rei Juvenil (1): 2009.
* Subcampió de l'Eurocopa Sub-19 de 2010.

## Referències

* ↑ «El C. D. Numancia ficha al guardameta Aitor Fernández» (en castellà). CD Numancia, 06-07-2016. [Consulta: 31 juliol 2016].
* ↑ «Sus primeros goles no les valen para ganar» (en castellà). Marca, 04-09-2016 [Consulta: 4 setembre 2016].
* ↑ Luis Hernández Casado «Aitor, un portero que suma puntos» (en castellà). Heraldo de Soria, 12-06-2018 [Consulta: 17 agost 2018]. Arxivat 4 de novembre 2019 a Wayback Machine.
* ↑ «El Numancia prolonga el contrato al guardameta vasco Aitor Fernández» (en castellà). Mundo Deportivo, 27-02-2017 [Consulta: 1r agost 2017].
* ↑ «Levante UD y CD Numancia acuerdan el traspaso de Aitor Fernández» (en castellà). Levante UD, 23-07-2018. [Consulta: 23 juliol 2018].
* ↑ Pérez, José Ignacio «Un empate que sabe a triunfo» (en castellà). Marca, 02-02-2019 [Consulta: 2 febrer 2019].
* ↑ «Aitor Fernández renews his contract with Levante UD until 2023». Levante UD, 14-11-2019. [Consulta: 17 novembre 2019].
* ↑ López Sanfeliu, Álex. «Aitor Fernández renueva al alza con el Levante» (en castellà). El Desmarque, 13-11-2019. [Consulta: 17 novembre 2019].
* ↑ Mundo Deportivo. «La selección, con siete culés, viaja a Francia», 17-07-2010. [Consulta: 19 gener 2021].
* ↑ «España, subcampeona de Europa tras caer ante Francia». La Verdad, 30-07-2010 [Consulta: 19 gener 2021].
* ↑ «Levante UD y CD Numancia acuerdan el traspaso de Aitor Fernández» (en castellà). Levante UD, 23-07-2018. [Consulta: 23 juliol 2018].

## Enllaços externs

* Fitx d'Aitor a Athletic Club Net
* Aitor Fernández Abarisketa a BDFutbol
* Aitor Fernández Abarisketa, Fitxa a Soccerway